Rozlišujeme platenú a neplatenú návštevnosť. Platení návštevníci môžu prichádzať z rôznych kanálov ako sú PPC systémy ( Adwords, Sklik), platená reklama na sociálnych sieťach ( Facebook, Twitter, Instagram..), z display kampaní, emailových kampaní, odkazjúcich stránok a ďalších zdrojov. Pri platenej propagácií platíte za každý klik alebo určitý počet nakúpených impresií, prípadne rozoslaných emailov. Organická návštevnosť patrí medzi najobľúbenejšie kanáli prinášajúce návštevníkov. Umiestňovaním sa na popredných priečkach vo výsledkoch vyhľadávania (Googlu) získa vaša stránka relevantných návštevníkov, potenciálnych zákazníkov. Práve vďaka správnej optimalizácií internetovej stránky získate lepšie pozície, čo povedie k zvyšovaniu organickej návštevnosti. Neplatenú návštevnosť môžete získať aj vlastným promovaním na sociálnych sieťach, diskusných fórach, blogoch a na celej rade ďalších platforiem.